Je bezpečné kombinovať Lamotrig Actavis 25mg, Euthyrox 50mg a De-press tabletky?
Dobrý deň, môžem kombinovať Lamotrig actavis 25mg a Euthyrox 50mg s De-press tabletkami?
Dobrý deň,
ďakujeme za Vašu otázku.
Medzi liekom Euthyrox a výživovým doplnkom De-Press bola pozorovaná klinicky stredne závažná interakcia v dôsledku ktorej sa môže znížiť účinok lieku Euthyrox.
Taktiež súbežným užívaním lieku Lamotrigin a výživového doplnku De-Press je prítomné riziko zníženého účinku Lamotriginu.
Jedná sa o riziko ovplyvnenia účinku v dôsledku prítomnosti ľubovníka bodkovaného vo výživovom doplnku. Preto jeho užívanie neodporúčam. Vhodnou voľbou môže byť prípravok bez jeho obsahu, avšak alternatívny produkt Vám neviem s určitosťou navrhnúť, keďže mi nie sú známe dôvody, pre ktoré ho chcete užívať. Preto Vám odporúčam výber vhodného produktu konzultovať s kolegami priamo v kamennej lekárni Dr. Max.
Prajem pekný zvyšok dňa.
S pozdravom
PharmDr. Veronika Kiabová